text: Отбелязваме Денят на Европа – www.359news.bg
  Home / Култура / На този ден / Отбелязваме Денят на Европа
  Отбелязваме Денят на Европа – празник на единството и мира на стария континент. Чества се на датата, на която преди 66 години френският външен министър Робер Шуман прочита историческата декларация за обединение в Европа.
  Пет години след края на Втората световна война – на 9-ти май 1950-та френският външен министър Робер Шуман призовава за съюзяване на френските и западногерманските ресурси за производство на въглища и стомана. Призивът му има не само икономическа цел. В сътрудничеството Шуман вижда възможност за избягване на бъдещи военни конфликти между доскорошните врагове от най-унищожителната война в историята на човечеството.
  "Декларацията на Шуман" води до създаването на Европейската общност за въглища и стомана, основана от Франция, Западна Германия, Италия, Холандия, Белгия и Люксембург. Организацията е предшественик на Европейския съюз, такъв какъвто го познаваме днес – обединение между 28 държави с общо половин милиард население. За първи път 9 май се чества като Ден на Европа през 1985-та година. У нас празникът се отбелязва официално от 2005-та./БНТ